ผลิตภัณฑ์ใหม่หนุน SSC เริ่มฟื้น Q3/58 ขาดทุนลดลง
SSC เผย Q3/58 ขาดทุนลดลง โดยมีรายได้เพิ่มจากการเติบโตของเครื่องดื่มน้ำ และผลิตภัณฑ์ใหม่ ขณะที่ค่าใช้จ่ายในการบริหารลดลงเนื่องจากการเปลี่ยนแปลงโครงสร้างธุรกิจของผลิตภัณฑ์ เอส
11 พ.ย. 2558

บริษัท เสริมสุข จำกัด (มหาชน) หรือ SSC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีผลขาดทุนสุทธิ 166.73 ล้านบาท หรือขาดทุนสุทธิ 0.63 บาทต่อหุ้น ขาดทุนลดลง 4.92% จากช่วงเดียวกันของปีก่อนที่มีผลขาดทุนสุทธิ 251.62 ล้านบาท หรือขาดทุนสุทธิ 0.81 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 85.33 ล้านบาท หรือขาดทุนสุทธิ 0.32 บาทต่อหุ้น ขาดทุนลดลง 82.37% จากช่วงเดียวกันของปีก่อนที่มีผลขาดทุนสุทธิ 483.87 ล้านบาท หรือขาดทุนสุทธิ 1.82 บาทต่อหุ้น
 
โดยผลประกอบการที่ขาทุนลดลงในไตรมาสดังกล่าวเนื่องจากบริษัทมีรายได้จากการขายและการบริษัทเพิ่มขึ้นจากการเติบโตของเครื่องดื่มน้ำ และการออกผลิตภัณฑ์ใหม่ ขณะที่ค่าใช้จ่ายในการบริหารลดลงเนื่องจากการเปลี่ยนแปลงโครงสร้างธุรกิจของผลิตภัณฑ์ เอส นอกจากนี้ยังมีรายได้อื่นจากการให้บริการการปรึกษาในสินค้า เอส